VIDEO Set la zero! Sorana Cîrstea s-a distrat în turul al doilea de la Roma
Favorita cu numărul 28, Cîrstea a început direct în turul al doilea, unde a avut un debut puternic împotriva Brendei Fruhvirtova.
Sorana Cîrstea a făcut un debut triumfal la turneul WTA de la Roma și a obținut o victorie rapidă în turul al doilea împotriva jucătoarei de origine cehă, Brenda Fruhvirtova, cu scorul de 7-5, 6-0.
Primul set a fost foarte echilibrat, românca a reușit patru breakuri, dar a și cedat trei servicii. Cu toate acestea, în setul al doilea, Sorana și-a demonstrat dominația, unde a câștigat fără să îi ofere adversarei vreo șansă și a încheiat partida după doar o oră și 32 de minute de joc.
It was a very close first set that saw Sori have to raise her game to win. After that, in the 2nd set it was all Sorana. Brenda looked to also be playing hurt. But Sori also looked in full control to get the win. Sorana Cirstea defeated Brenda Fruhvirtova 7-5, 6-0. pic.twitter.com/iJFwxwAY75
— Romanian Tennis (@WTARomania) May 9, 2024
Pe cine va întâlni românca în turul trei
În turul al treilea, Sorana Cîrstea se va confrunta cu învingătoarea dintre Ana Bogdan (63 WTA) și cehoaica Marketa Vondrousova (6 WTA).
Câți bani a câștigat românca
Pentru prezența în a treia rundă a turneului, Sorana Cîrstea și-a asigurat un cec în valoare de 30.435 de euro și 65 de puncte în clasamentul WTA.
WTA Roma se desfășoară în perioada 7-19 mai. Competiția are premii totale în valoare de $5.509.771 și face parte din categoria „WTA 1000”. Titlul de campioană en-titre îi aparține kazahezei Elena Rybakina.
Urmăriți SPORT.RO și pe Google News